# Anasoft APR, s.r.o.

### Z Wikipédie

ANASOFT APR, s.r.o. je slovenská spoločnosť podnikajúca vo sfére informačných technológií. Orientuje sa na poskytovanie služieb v oblasti bezpečnosti infraštruktúry informačných a komunikačných technológií, integrácie aplikácií, vývoja softvéru na mieru, kompozitných riešení, riadenia obchodných procesov, outsourcingu a logistiky a poradenstva.

Firma vznikla v roku 1993 a stabilne sa radí medzi 10 najrýchlejšie rastúcich IT firiem na slovenskom trhu (podľa rebríčka Trend TOP v IT zostavovaného od roku 2002). V rokoch 2005[1] a 2006[2] sa umiestnila v rebríčku Fast 50 (najrýchlejšie rastúce technologické spoločnosti v strednej Európe) a Fast 500 (pre región Európy, Afriky a Blízkeho východu), ktoré zostavuje spoločnosť Deloitte Touche Tohmatsu.

Spoločnosť sa venuje aj filantropickej činnosti, za ktorú bola odmenená cenou Via Bona 2005 Nadácie Pontis. Založila Nadačný fond MyšLienka, ktorý spravuje Nadácia pre deti Slovenska a je zameraný na podporu vzdelávania skúsenosťou v oblasti prírodných vied.

V roku 2006 sponzorovala spoločnosť literárnu cenu Anasoft litera za pôvodné slovenské prozaické dielo vydané v uplynulom roku, honorovanú sumou 200 000 Sk. Organizátorom ceny a literárneho festivalu je občianske združenie ars_litera.

## [úprava] Referencie

1. ↑ The Technology Fast 50 in Central Europe - 2005
2. ↑ The Technology Fast 50 in Central Europe - 2006

## [úprava] Externé odkazy

- ANASOFT
- Anasoft litera 2006

Zdroj: "http://sk.wikipedia.org../../../a/n/a/Anasoft_APR%2C_s.r.o._09a2.html"

Kategória: Podniky na Slovensku

##### Views

- Stránka
- Diskusia
- Aktuálna verzia

##### Hľadaj